[Meeste gelees] Top 10 In diepte-artikels in 2015 | Maroela Media
As daar een stukkie van Umkhonto we Sizwe (MK) se geskiedenis is waaroor hulle liefs nie wil praat nie, is dit die wreedhede van die "vryheidsvegters" se eie gevreesde veiligheidspolisie, Mbokodo, in aanhoudingskampe, soos Quatro in Angola.
Johann Beukes, 'n bekende sakeman van Bloemfontein, het in die ouderdom van 66 sy lewe in 'n kliniek in Zürich, Switserland, met behulp van 'n genadedood-organisasie beëindig. Hierdie onderhoud is twee weke voor sy dood, met hom gevoer.
Tydens die Paasnaweek het 'n reuse operasie die totale wanorde wat in die land se regstelsel heers, tot op die been oopgevlek, skryf De Wet Potgieter.
Niksvermoedende ouers het 'n middel teen kopluise van 'n privaatverskaffer in die Pretoriase Moot gekoop sonder om te besef watter skadelike uitwerking dit moontlik kan hê. Die polisie en staatsinspekteurs wag nou op die forensiese uitslae om amptelik vas te stel watter soort insekdoder in die middel, "Treatment for Head Lice", gebruik is. De Wet Potgieter het ondersoek gaan instel.
Afgesien daarvan dat die 56-jarige man geweier het om stil te bly oor die wapenskandaal, was hy ook tydens sy dood as polisie-reservis besig met ondersoeke na motorkapings- en roofsindikate waarby ANC-kaders na bewering betrokke was.
Pres. Jacob Zuma se politieke spioenmeester, die minister van staatsveiligheid, David Mahlobo en sy amptelike woordvoerders kan dit ontken totdat hulle blou in die gesig word, maar volgens alle aanduidings is daar simpatie vir die Islamitiese Staat (IS) in Suid-Afrika en word werwing inderdaad gedoen vir IS-jihadi's om in Irak en Sirië vir die Kalifaat te gaan veg.
Vier jaar gelede, op Paasmaandag, is die omstrede rampokkerleier, Cyril Beeka, deur sluipmoordenaars op 'n motorfiets in Kaapstad doodgeskiet. Sy moordenaars is vandag nog op vrye voet en sedert sy dood het heelwat nuwe inligting oor die internasionale misdaadnetwerke se tentakels in die Suid-Afrikaanse onderwêreld bekend geraak, berig De Wet Potgieter.